(40 oldal, 7.4 Mb.)
Vakáció előtt…
címlap I évzárók
…minden diáknak túl kell esnie két kötelező – ám a nyári szabadság ígéretével kecsegtető – ceremónián: a ballagáson és az évzárón. A Templom téri Német Nemzetiségi Általános Iskolában az utóbbi eseményre június 19-én, estebéd idején került sor. (A nyolcadikosok már egy héttel korábban elbúcsúztak az intézménytől.) A tanév utolsó becsengetését követően az udvar percek alatt megtelt ifjú emberpalántákkal és szülőkkel. Bár az időjárás koránt sem volt nyáriasnak mondható, a gyerekek mégis izgatottan duruzsoltak egymással – elkészültek az „utolsó” közös szelfik –, hiszen lehet, hogy a szeptemberi viszontlátásig nélkülözni fogják a másik társaságát. Végül Breierné Kalmár Éva igazgató asszony beszédével hivatalosan is kezdetét vette az évzáró, amelyen egyebek mellett elhangzott annak a több mint száz diáknak a neve, akik kitűnő eredményt értek el. Az arra érdemes tanulók átvehették az eredményeikért járó okleveleket és jutalmakat, végezetül pedig egy jelképes kulccsal a direktor hölgy hangos ujjongás közepette lezárta a 2014/15-ös tanévet.